Kichwa: Vita Iraq: Umoja wa mataifa unataka 'mauaji ya watu yasio na maana' yasitishwe\nKwa kuzingatia jina la hapo juu la makala ya kuwaziwa, fikiria makala.\n
Waandamanaji wanasema wanachukua msimamo dhidi ya ukosefu wa ajira, huduma mbovu za umma na ufisadi nchini.

Jeanine Hennis-Plasschaert,mkuu wa kitengo cha ujumbe wa usaidizi kwa Iraq katika Umoja wa mataifa anasema: "Siku tano za mauaji na majeruhi: ni lazima lisitishwe."

Waliohusika na vifo vya watu wanapaswa kuchukuliwa hatua za kisheria, amesema.

Hapo jana Jumamosi vikosi vya usalama vilitawanya maandamani ya umma mashariki mwa Baghdad. 

watu watano wanaarifiwa kufariki katika mapigano ya hivi karibuni katika mji mkuu.

Vikosi vya usalama vinaripotiwa kwa mara nyingine kutumia risasi za moto na gesi ya kutoa machozi.

Takriban watu 99 wamefariki na wengine karibu 4000 wamejeruhiwa tangu kuanza kwa ghasia  katika mji mkuu huo  siku ya Jumanne kabl aya kusambaa kusini mwa Iraq, tume ya haki za binaadamu ya bunge la Iraq imesema.

 Ni ghasia mbaya kuwahi kushuhudiwa tangu kutangazwa kushindwa kwa kundi la Islamic State nchini humo mnamo 2017.

Inaonekana kama changamoto ya hivi karibuni kwa serikali dhaifu ya waziri mkuu Adel Abdel Mahdi, takriban mwaka mmoja tangu aingien madarakani.

Maafisa wa utawala wamekuwa wakijaribu kudhibiti maandamano hayo kupitia kuidhinishwa marufuku ya kutoka nje na kuzimwa kwa mtandao nchini.

Vikosi vya usalama vilitawanya umati kwa gesi ya kutoa machozi

Nini nikanchofanyika hivi sasa?

Marufuku iliyoidhinishwa mchana ya kutotoka nje  Baghdad iliondolewa Jumamosi, na makundi madogo ya waandamanaji wakaanza kukusanyika tena.

Midani ya Tahrir  ndio sehemu ambapo waandamanaji wanamiminika lakini ilifungwa Jumamosi kwa mujibu wa mashirika ya habari nchini.

Kikao cha dharura cha bunge kilishindwa kuendelea Jumamosi mchana. 

Vituo kadhaa vya televisheni vlishambuliwa  zikiwemo ofisi za kituo cha habari kinachomilikiwa Saudia - Al-Arabiya.

Huko Nasiriyah, waandamanaji waliteketeza moto makao makuu ya vyama visita tofauti vya kisiasa.

Kwa mujibu wa shirika la habari la AFP, maelfu walimiminika katika makao ya gavana katika mji wa kusini wa Diwaniyah. 

Waandamanaji wanasema...